# 2012

# Eksamensprojektoplæg i Informationsteknologi niveau B

I har 30 timers uddannelsestid til at udarbejde et eksamensprojekt. Projektet består af:

* Et produkt
* En rapport – rapporten skal beskrive udviklingen af produktet. Rapporten må højest have et omfang på 20 sider (ved én elev)

Emnet for jeres eksamensprojekt er frit. I kan f.eks. benytte en af projektidéerne, der er angivet bagerst i dette oplæg.

## Projektet kan udarbejdes som et fælles projekt med faget Programmering C. Dette kræver at I tydeligt angiver hvilke dele af projektet, der indgår som Informationsteknologi - del.

## Projektbeskrivelse:

Med udgangspunkt i det valgte emne udarbejdes en projektbeskrivelse, der skal indeholde følgende:

* Problemanalyse.
* Problemformulering.
* Projektafgrænsning.
* Projekttidsplan.

## Projektgodkendelse:

Skolen (Lone) godkender projektbeskrivelsen, når beskrivelsen er fagligt og niveaumæssigt relevant.

## Grupper

I kan arbejde i grupper på maksimalt 2 personer. Eksamen er dog individuel.

## Rapporten:

Rapporten skal beskrive udviklingen af det færdige produkt. Rapporten må højst have et

omfang af 20 sider pr. elev.

Der afleveres 2 identiske eksemplarer af rapporten, et til censor og et til vejlederen. Rapporten er skolens ejendom. Eleven beholder originalen.

Udprintning og kopiering er elevens ansvar, hvad enten skolens eller elevens udstyr anvendes. Rapporterne afleveres i en tynd plastikmappe – tilbudsmappe.

## Projektperioden:

**Projektet – rapport og produkt afleveres**:

**Fredag den 20. april kl. 9.00**

**Deadline skal overholdes**

**Tidsplan**

Der er udarbejdet en fælles tidsplan for informationsteknologi, der i alt omfatter 30 timer informationsteknologiprojektet

|  |  |  |
| --- | --- | --- |
| **Uge** | **Antal timer** | **Aktivitet** |
| **5** | **3** | **Eksamensprojekt** |
| 6 | 3 | Eksamensprojekt |
| 7 | 0 | vinterferie |
| 8 | 5 | Eksamensprojekt |
| 9 | 3 | Eksamensprojekt |
| 10 | 4 | Eksamensprojekt |
| 11 | 2 | Eksamensprojekt |
| 12 | 3 | Eksamensprojekt |
| 13 | 3 | Eksamensprojekt |
| 14 | 0 | påskeferie |
| 15 | 3 | Eksamensprojekt |
| **16** | **3** | **Eksamensprojekt afleveres fredag den 20. april kl. 9.00**  **Deadline skal overholdes** |

***Eksamen:***

Eksaminationstiden er 30 minutter. Der gives ikke forberedelsestid. Ved den mundtlige del af prøven må eksaminanden alene medbringe sit projekt.

Den mundtlige del af prøven består af eksaminandens præsentation og fremlæggelse af projektet

suppleret med uddybende spørgsmål fra eksaminator. Med udgangspunkt i projektet indeholder den

mundtlige del desuden en uddybende samtale, der kan omfatte emner inden for hele fagets kernestof

og supplerende stof.

Elevens præsentation og fremlæggelse af projektet kan højst omfatte halvdelen af eksaminationstiden.

Bedømmelsen er en vurdering af, i hvilket omfang eksaminandens præstation lever op til de faglige

mål.

Der lægges vægt på:

− analysen og beskrivelsen af projektet

− problemløsning og valg af løsninger, herunder nyskabende værdi

− kvaliteten af det praktiske produkt

− fremlæggelsen og forsvaret af projekt

− skriftlig præsentation og dokumentation

− faglig bredde, dybde og selvstændighed i besvarelsen af spørgsmål inden for fagets emneområder.

Der gives én karakter på grundlag af en helhedsbedømmelse af eksaminandens præstation omfattende projektrapporten, produktet og den mundtlige prøve.

## Projektidér

### 1. Medlemsside

I foreninger er der et behov for at informere både nuværende og kommende medlemmer. Dette dobbelte informationsbehov både udadtil og indadtil giver ofte problemer, da det er forskellige informationer de to grupper har behov for.

Kommende medlemmer har behov for informationer af mere generel art: formål, underafdelinger, aktiviteter m.m..

Nuværende medlemmer har behov for detaljerede oplysninger: adresse- og telefonlister, mulighed for at diskutere sidste møde, kontingentindbetalinger m.m. Informationer, der ikke alle bør være offentligt tilgængelige.

I dette projekt kan du analysere informationsbehovet i en forening - meget gerne en eksisterende forening.

Som produkt kan du udarbejde et websted – eller dele af et websted, der løser problemet med det dobbelte informationsbehov – udadtil og indadtil.

### 2. Onlinehandel

Online handel bliver mere og mere udbredt. Selv små virksomheder kan med fordel i dag etablere en mulighed for onlinekøb/-bestilling af deres produkter eller serviceydelser.

Med udgangspunkt i en konkret virksomhed – meget gerne en eksisterende virksomhed –kan du analysere hvordan online bestilling/-køb kan arbejde sammen med virksomhedens eksisterende IT-systemer, samt hvordan et online system kan udformes.

Som produkt kan du udarbejde et online system – eller dele af et system - til den valgte virksomhed.

### 3. Overvågning af hjemmet

Er man hjemmefra, enten på arbejde eller ferie, eller har man et tomt sommerhus vil det være rart at have en vis form for overvågning og automatisering. Det kan være alt fra temperaturovervågning, der automatisk sørger for at der ikke bliver frostgrader, tyverialarm der går i gang når vinduer døre åbnes til et webcam, der kan styres hjemmefra.

I dette projekt kan du undersøge hvordan en overvågning af hjemmet kan opbygges og hvilke delelementer et it-system til overvågning skal indeholde.

Som produkt kan du udarbejde et it-system – eller dele af systemet - til overvågning af en boligs fysiske tilstand.